Folketing
2005-10-12

Nu siger ministeren, at det ikke må være vildledende, men samtidig fjerner ministeren specielt tilkøbsydelser. Mener ministeren ikke, at det er både vildledende og i øvrigt noget vrøvl, hvis man skriver, at noget er gratis, når man får det sammen med, at man køber noget andet, og kun får det samtidig med, at man køber det andet? Det er vel et eksempel, og derfor det spørgsmål, der blev stillet af SF's ordfører, om man med de mere generelle regler, ministeren sætter op, stadig væk vil have forbud imod den form for reklame. Det svarede ministeren afkræftende på. (Kort bemærkning). Familie- og forbrugerministeren (Lars Barfoed): Jeg er da enig i, at ordet gratis kan misbruges, så det er vildledende. Et godt eksempel på det er jo, når Socialdemokratiet i øjeblikket forsøger at lokke vælgere til ved at sige, at man vil tilbyde gratis skolemad. Det er jo et godt eksempel på vildledende markedsføring, for der findes jo ikke sådan noget som gratis mad. Det skal jo betales af nogen. Det er jo vælgerne, der skal betale det via højere skatter.